**Alistair Cees Overeem** (s. 17. toukokuuta 1980 Hounslow, Englanti) on hollantilainen vapaaottelija ja potkunyrkkeilijä. Hän piti hallussaan Strikeforcen raskaansarjan mestaruutta vuodesta 2007 vuoteen 2011 saakka. Lisäksi Overeem oli vuoden 2010 DREAMin raskaansarjan mestari. Hän otteli ensimmäisen kerran UFC:ssä Brock Lesnaria vastaan UFC 141 -tapahtumassa 30. joulukuuta 2011. Overeem voitti ottelun teknisellä tyrmäyksellä.

Varhaiset vuodet
----------------

Alistair Overeem syntyi Hounslowissa, Yhdistyneessä kuningaskunnassa jamaikalaiselle isälle ja hollantilaiselle äidille vuonna 1980. Hänellä on myös itseään neljä vuotta vanhempi isoveli, Valentijn. Alistair sai heti syntyessään sekä Alankomaiden että Britannian kansalaisuuden. Overeemin vanhemmat erosivat tämän ollessa kuusivuotias, minkä jälkeen hän eikä Valentijn ole isäänsä nähneet. Heidän äitinsä, Clair muutti parin kuukauden päästä poikien kanssa Hollantiin, jossa pieni Alistair alkoi kilpailla monissa eri urheilulajeissa. Aivan pienenä hän oli innokas pikajuoksussa, yleisurheilussa ja baseballissa. Ensikosketuksen Overeem sai kahdeksanvuotiaana, kun tuolloin hänen äitinsä kiinnostui ajatuksesta viedä poikansa harjoittelemaan judoa ja samana vuonna hän alkoi myös kilpailla lajissa. Harrastus ei kestänyt kovin kauan kun nuori Overeem kilpaili viimeiset ottelunsa noin yhdentoista vanhana ja pian luopui harrastuksesta. Myöhemmin kun Overeem oli viisitoistavuotias nuorukainen, hänen veljensä, Valentijn oli päättänyt ottaa hänet mukaansa paikalliselle salille, joka opetti kehälajeja kuten potkunyrkkeilyä, thainyrkkeilyä, nyrkkeilyä ja lukkopainia, jossa Valentijn oli itse harjoitellut jo kolme vuotta. Aluksi nuori Alistair ei ymmärtänyt tämänkaltaisia lajeja ja näki niiden harjoitteet hyvin väkivaltaisina ja vaarallisina, mutta kun hän huomasi kuinka hänen veljensä pystyi nauttimaan siitä ja kun hän pääsi harjoittelemaan maailmanluokan ottelijoiden kuten Bas Ruttenin ja Joop Kasteelin kanssa hän alkoi pikkuhiljaa nauttimaan siitä itsekin.

Vuosi 2012
----------

Overeemilla oli mahdollisuus otella UFC:n raskaansarjan mestaruudesta hallitsevaa mestaria Júnior dos Santosia vastaan, mutta Overeem epäonnistui ottelua edeltävässä dopingtestissä. Hänen testosteronitasonsa epitestosteronitasoonsa nähden oli yli kaksi kertaa sallittua suurempi, joten hän menetti paikan Frank Mirille epäiltynä anabolisten steroidien käytöstä.

Saavutukset
-----------

### Potkunyrkkeily

**K-1**

* 2009 K-1 World Grand Prix: 3. sija
* 2010 K-1 World Grand Prix mestaruus

### Vapaaottelu

**Strikeforce**

* Raskaansarjan mestaruus (kerran, puolusti kerran)

**DREAM**

* Raskaansarjan tilapäinen mestaruus (kerran)

**2 Hot 2 Handle**

* Alemman raskaansarjan mestaruus (kerran)
* Alemman raskaansarjan turnausvoitto (kerran)

**UFC**

* Illan suoritus (kerran)
* Illan kamppailu (kerran)

Lähteet
-------

1. ↑  Alistair "The Reem" Overeem *MMA-Core* Viitattu 4.3.2012 (englanniksi)

Aiheesta muualla
----------------

* Virallinen sivu
* Vapaaottelutilastot (englanniksi)

K-1 World Grand Prix mestarit

|  |  |  |  |
| --- | --- | --- | --- |
| **1990-luku:**

1993: KroatiaBranko Cikatić
1994: AlankomaatPeter Aerts
1995: AlankomaatPeter Aerts
1996: SveitsiAndy Hug
1997: AlankomaatErnesto Hoost
1998: AlankomaatPeter Aerts
1999: AlankomaatErnesto Hoost

 | **2000-vuosikymmen:**

2000: AlankomaatErnesto Hoost
2001: Uusi-SeelantiMark Hunt
2002: AlankomaatErnesto Hoost
2003: AlankomaatRemy Bonjasky
2004: AlankomaatRemy Bonjasky
2005: AlankomaatSemmy Schilt
2006: AlankomaatSemmy Schilt
2007: AlankomaatSemmy Schilt
2008: AlankomaatRemy Bonjasky
2009: AlankomaatSemmy Schilt

 | **2010-luku:**

2010: AlankomaatAlistair Overeem
2012: KroatiaMirko Filipović

 |  |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |